b"\n_START_ARTICLE_\nVejtiba\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se na 45\xc2\xb0 49' sjeverne zemljopisne \xc5\xa1irine i 17\xc2\xb0 58' isto\xc4\x8dne zemljopisne du\xc5\xbeine, 1 km od rijeke Drave i granice sa Republikom Hrvatskom. Podravska Moslavina u RH je udaljena 1,5 km jugoisto\xc4\x8dno._NEWLINE_Pi\xc5\xa1kiba je 1,5 km zapadno, L\xc3\xbazsok je 2 km sjeverozapadno, Vajslovo je 3,5 km sjeverno-sjeveroisto\xc4\x8dno, Hirics je 1,5 km sjeveroisto\xc4\x8dno, a C\xc3\xban je 7 km isto\xc4\x8dno.\n_START_SECTION_\nUpravna organizacija\n_START_PARAGRAPH_\nUpravno pripada \xc5\xa0eljinskoj mikroregiji u Baranjskoj \xc5\xbeupaniji. Po\xc5\xa1tanski broj je 7838.\n_START_SECTION_\nPovijest\n_START_PARAGRAPH_\nKraj je naseljen od davnih vremena. Na mjestu dana\xc5\xa1nje Vertibe su na\xc4\x91ene stare kovanice, ulomci keramike i temelji starih gra\xc4\x91evina._NEWLINE_Dokumenti ju spominju jo\xc5\xa1 1341. pod imenom Veyteh._NEWLINE_Za vrijeme turske vlasti nije opustila za razliku od brojnih susjednih sela. Ponajvi\xc5\xa1e su u ono vrijeme stanovnicima bili Ma\xc4\x91ari._NEWLINE_Po\xc4\x8detkom 20. st. je Vejtiba pripadala \xc5\xa1iklo\xc5\xa1kom kotaru._NEWLINE_Prema popisu stanovni\xc5\xa1tva iz 1940. je u selu bilo 439 stanovnika, od \xc4\x8dega su po metodologiji po kojoj je sproveden popis, 438 bili Ma\xc4\x91ari. 136 su bili rimokatolici, a 301 protestant._NEWLINE_Nacionalnom parku Dunav-Drava pripada i ovo selo. Granica je 12 hektarska \xc5\xa1uma starih hrastova lu\xc5\xbenjaka, klena i t.d..\n_START_SECTION_\nStanovni\xc5\xa1tvo\n_START_PARAGRAPH_\nVejtiba (Vertiba) ima 202 stanovnika (2001.). Ma\xc4\x91ari su ve\xc4\x87ina. Preko polovine stanovnika su rimokatolici, ne\xc5\xa1to preko tre\xc4\x87ine su kalvinisti."